Laulajahaku!
2026-05-01 - 2026-07-26
Räsynukke & Kipinät-kuoro
Villa Rana, lauantai 24.10.2026 klo 19-21
Räsynukke juhlistaa neljännen albuminsa Sammalpeite julkaisua ainutlaatuisella ohjelmallisella illallisella Villa Ranassa lauantaina 24.10. Yhteistyössä sädehtivän Kipinät-kuoron kanssa syntyy ilta, jossa musiikki, tila ja makuelämykset nivoutuvat yhteen kokonaisvaltaiseksi elämykseksi.
Tapahtuma yhdistää livemusiikin, kuoroteokset ja herkullisen ruokakokonaisuuden osana rauhanviikkoa.
Räsynuken ja Kipinät-kuoron yhteistyö tuo kuultavaksi erityisiä sovituksia, joissa yhtyeen tummanpuhuva indie-folk saa uusia sävyjä moniäänisen kuoron tulkinnassa. Illan aikana kuullaan myös molempien kokoonpanojen omia, itsenäisiä esityksiä.
Räsynuken uusi levy Sammalpeite on albumi, jossa metsä laulaa – siinä on valoa ja varjoa, loitsuja, rakkautta ja hiljaisia kerroksia. Levyn teemat heräävät eloon illan aikana erityisinä esityksinä, jotka kuljettavat kuulijan tunnelmasta toiseen. Räsynuken ilmaisu on yhtä aikaa herkkää ja väkevää, ja keikoilla syntyy vahva läsnäolon tunne. Tässä illassa musiikki koetaan kaikilla aisteilla.
Kipinät on kansainvälisesti palkittu sädehtivä popkuoro, joka on rikastuttanut keskisuomalaista kuorokenttää vuodesta 2018. Keikkapaikkoina ovat tulleet tutuiksi niin rockluolat, radio- ja tv-lähetykset, teatterit kuin lentokentätkin. Kipinöiden tavaramerkkejä ovat yllätyksellisyys, korvia hivelevät harmoniat sekä energinen groove. Kuoroa johtaa Kaisa Halmemies.
Tässä illassa musiikki, tila ja makuelämykset nivoutuvat yhteen harvinaiseksi kokonaisuudeksi.
Tervetuloa kokemaan Sammalpeite kaikilla aisteilla.
Vegaaninen buffet-menu:

Mausteista punajuuri-päärynäsalaattia granaattiomenalla
Myskikurpitsasalaattia viikunalla, mö-fetalla ja lehtikaalisipseillä
Katajapikkelöityjä kasviksia
Suppilovahverogalettea
Paahdettuja ruusukaaleja saksanpähkinöillä ja dijon-majoneesilla
Bruschettat viikunalla ja granaattiomenalla
Saaristolaisleipää tyrnihummuksella ja tattilevitteellä
Kuusenkerkkäjuustokakkua
Terva-suklaakakkua
Puolukka-mustikkakukkoa
Lisäksi karpalo-rosmariinijuomaa, kahvia, teetä

Menun allergeenit mm. soija, vehnä, kaura, ruis, palkokasvit, sipulit, sitrukset, sulfiitti.
Ohjelma soljuu mukana ruokailun lomassa eri tiloissa, joten jos haluat toisten varauksen tehneiden kanssa samaan tai lähekkäisiin pöytiin, ilmoitathan siitä tilauksen lisätietoja-kohdassa tai olet yhteydessä suoraan ravintolaan: restaurant@villarana.fi
LIPUT - Villa Ranan tapahtumasivulta
Aikuinen 40 € / Opiskelija, työtön, eläkeläinen 36 €
Esteettömyys ja pysäköinti
Kulttuuritalossa on porrashissi, jolla pääsee esteettömästi saleihin. Mikäli tarvitset hissiä, sovithan asian etukäteen tapahtumajärjestäjän kanssa.
Talon pihassa ei ole yleisöparkkipaikkoja. Seminaarinkadun varressa on parkkipaikkoja, jotka ovat maksullisia arkisin klo 8–20 ja lauantaipäivänä klo 8–16. Näissä parkkipaikoissa on maksaminen mahdollista vain erilaisilla mobiilisovelluksilla. Lähimmät parkkipaikat, joissa voi maksaa pankkikortilla, löytyvät Vaasankadulta ja Kauppakadun yläpäästä. Lähin parkkihalli on P-Cygnaeus, Vapaudenkatu 35. Löydät Jyväskylän kaupungin pysäköintiohjeet, paikat ja taksat täältä.
